اسلام آباد : بنجائی کابینہ اینٹی ریپ ایکٹ انا رد اٹ خصوصی عدالت پک کننگ نا منظوری ءِ تس‘ حوالی نا رد اٹ ریپ وجنسی بیدادی نا گواچی مظلوم تیکن انصاف فراوانی نا رد اٹ گام گیج کرسا بنجائی کابینہ ایڈیشنل ڈسٹرکٹ اینڈ سیشن جج ویسٹ اسلام آباد نا عدالت ءِ خصوصی عدالت نا وڑ پک کننگ نا منظوری ءِ تسنے‘ کابینہ غان وزارت کانود نا سمری نا سرکولیشن نا کمک اٹ منظوری ہلنگانے و ایڈیشنل ڈسٹرکٹ اینڈسیشن جج عدنان رسول لارک نا عدالت ءِ خصوصی عدالت پن کننگانے، اینٹی ریپ ایکٹ2021 نا رد اٹ خصوصی عدالت ءِ پک کننگانے۔ خصوصی عدالت سیشن ڈویژن ویسٹ اسلام آباد نا اینٹی ریپ کیس تے ڈیل کیک‘ حوالی نا رد اٹ چیف جسٹس اسلام آباد ہائی کورٹ خصوصی عدالت پک کننگ نا سلاہ تسوسس۔
(آن لائن)
